Sekolah Kebangsaan Seri Mutiara

Sekolah Kebangsaan Seri Mutiara atau nama ringkasnya SK Seri Mutiara, merupakan sebuah Sekolah kebangsaan yang terletak di Jalan Tunku Abdul Rahman.

Pada 2009, Sekolah Kebangsaan Seri Mutiara memiliki 214 pelajar lelaki dan 207 pelajar perempuan, menjadikan jumlah keseluruhan murid seramai 421 orang. Ia mempunyai seramai 49 orang guru.2009

Sejarah
Nama sekolah pada awal pembukaannya iaitu Sekolah Kebangsaan Seri Tembok , mula beroperasi pada 5 Januari 2004. Pendaftaran murid-murid baru Tahun 1 hingga Tahun 6 telah diadakan pada 2 Januari 2004. Guru, kakitangan sokongan dan kebanyakan murid yang ditempatkan di sekolah ini berasal dari Sekolah Kebangsaan Guru Nanak yang telah ditutup pada 31 Disember 2003.

Pada peringkat awal, sekolah ini bermula dengan 25 orang guru, 5 orang kakitangan sokongan, 390 murid dan 12 kelas telah diwujudkan untuk tahun persekolahan 2004.

Dato’ Haji Adnan bin Ibrahim, Pengarah Pelajaran Negeri Perak telah membuat lawatan rasmi ke sekolah ini pada hari pendaftaran. Dua kelas Pra Sekolah bermula pada tahun 2005 dengan murid seramai 43 orang, 7 orang guru dan 2 pembantu pra-sekolah.

Sejak bulan Mei 2005, kerja pengubahsuaian bilik darjah untuk penggunaan Kelas Pendidikan Khas mula dijalankan. Kelas Pendidikan Khas di SK Seri Mutiara mula beroperasi pada bulan Oktober 2005 dengan dua kategori iaitu Pendidikan Khas Bermasalah Pembelajaran (PKBP) dan Pendidikan Khas Bermasalah Penglihatan(PKMP).

Pengarah Pelajaran Negeri Perak, Kol. Ir. Mohamad Zakaria pernah melawat sekolah ini pada 29 Julai 2005 sempena Majlis Persaraan Guru Besar Pertama, Encik Othman bin Abdul Wahid. Puan Normah bt Haji Abas mula bertugas sebagai Guru Besar pada 1 Ogos 2005 sehingga bersara pada bulan Ogos 2006.

Pn Hjh Asiah Bt Mohamad Sani, Guru Besar Keenam mula bertugas pada 10 Oktober 2016, Guru Besar Ketujuh ialah Pn. Noraini Binti Abdul Razak yang mula bertugas pada 8 Februari 2018 dan Guru Besar Kelapan yang terkini, En. Mohd Azharri B. Othman yang mula bertugas pada tahun 2024. 
Barisan Pentadbir 
En. Kamarulzaman B. Ishak, Penolong Kanan Pentabdiran
En. Shamsir B. Mustafa, Penolong Kanan Hal Ehwal Murid
Pn. Muhadzirah Bt. Ahmad, Penolong Kanan Ko-kurikulum
Pn. Rozila Bt. Ramli, Penolong Kanan Pendidikan Khas
 Alamat
Sekolah Kebangsaan Seri Mutiara
Jalan Tunku Abdul Rahman 
30010, Ipoh
Negeri Perak, Malaysia
Telefon =  6055061925
Fax       = 6055060410
Website = https://sites.google.com/moe-dl.edu.my/sk-seri-mutiara

 Pautan luar 


Seri Mutiara
Seri Mutiara